PEPSICO ..มีดีมากกว่าแค่เครื่องดื่ม
24 พฤศจิกายน 2564

PEPSICO ..มีดีมากกว่าแค่เครื่องดื่ม
Pepsico Inc. – หนึ่งในผู้นำอุตสาหกรรมเครื่องดื่มและขนมขบเคี้ยวชื่อดังระดับโลก เชื่อว่าคงไม่มีใครที่ไม่เคยดื่มเป๊ปซี่แน่นอน ซึ่งนอกจากน้ำอัดลมชื่อดังแล้ว บริษัทยังมีขนมที่ได้รับความนิยมอย่างสูงอีกด้วยไม่ว่าจะเป็น Lay’s, Doritos, Tostitos Cheetos และอื่นๆ อีกมากมาย Pepsi เริ่มกิจการจากธุรกิจเครื่องดื่มอัดลม โดยขณะนั้นมีเจตนาผลิตเพื่อช่วยรักษาอาการปวดท้องและช่วยย่อยอาหาร เครื่องดื่มดังกล่าวคิดค้นโดยเภสัชกร คาแร็ป แรดแฮม เมื่อปี 1893 ซึ่งสูตรและส่วนผสมถือเป็นความลับทางการค้าของบริษัท ปัจจุบัน Pepsi มีสำนักงานใหญ่อยู่ที่รัฐนิวยอร์ก ประเทศสหรัฐอเมริกา
Pepsi มีการกระจายความเสี่ยงทางธุรกิจที่ดี (Business Diversification) ทำให้รายได้ของบริษัทไม่ได้ขึ้นอยู่กับยอดขายของเครื่องดื่มเพียงอย่างเดียว แต่ยังมียอดขายจากขนมขบเคี้ยว (Snacks) ที่ช่วยสนับสนุนรายได้บริษัทอีกทางหนึ่ง (ธุรกิจอาหารมีสัดส่วน 54% และเครื่องดื่มคิดเป็น 46%) ปัจจุบัน Pepsi มีส่วนแบ่งตลาดเครื่องดื่มทั่วโลกประมาณ 570 พันล้านดอลลาร์สหรัฐ (9% ของมูลค่าตลาดเครื่องดื่มทั่วโลก) และมีส่วนแบ่งในตลาดขนมขบเคี้ยวประมาณ 550 พันล้านดอลลาร์สหรัฐ (7% ของมูลค่าตลาดขนมขบเคี้ยวทั่วโลก) ในปี 2018 บริษัทได้แต่งตั้ง CEO คนใหม่ คือ Ramon Laguarta ซึ่งได้ประกาศว่า “Faster, Stronger and Better” เพื่อแสดงจุดยืนด้านกลยุทธ์ที่จะมุ่งสู่การยึดความต้องการของผู้บริโภคเป็นหลัก (Customer Centric) และการปรับตัวให้เข้ากับยุคสมัยได้อย่างรวดเร็วเพื่อสร้างสินค้าที่ดียิ่งขึ้น
ณ ปัจจุบันบริษัทมีมูลค่าตลาดอยู่ที่ 26.08 พันล้านดอลลาร์สหรัฐ โดยอัตรากำไรสุทธิ (Net Profit Margin) เฉลี่ยในช่วง 5 ปีอยู่ที่ประมาณ 11.24% Pepsi เป็นบริษัทที่ให้ความสำคัญกับผลตอบแทนต่อผู้ถือหุ้น โดยมีการจ่ายปันผลสม่ำเสมอทุกไตรมาส และจ่ายด้วยมูลค่าเงินปันผลต่อหุ้นที่เพิ่มขึ้นทุกปี (ปัจจุบันมี Dividend Yield อยู่ที่ 2.63%) อีกทั้งในปี 2021 บริษัทได้ประกาศซื้อหุ้นคืนมูลค่า 106 ล้านดอลลาร์สหรัฐ เพื่อเป็นการตอบแทนผู้ถือหุ้น และส่งสัญญาณทางบวกต่อมูลค่าหุ้นของบริษัทในอนาคต ปัจจุบัน Pepsi ซื้อขายอยู่ที่ P/E 26.38 เท่า และราคาปรับตัวขึ้นจากช่วงต้นปี (YTD) ประมาณ 10.26% (as of 9/11/2021)
ปัจจัยที่นักลงทุนต้องติดตามและควรทราบ
การเติบโตของยอดขายเป็นไปตามการเติบโตของเศรษฐกิจ จำนวนประชากร และรายได้ประชากรที่เพิ่มขึ้น ซึ่งในช่วงที่ผ่านมาแม้ธุรกิจเครื่องดื่มของ Pepsi จะได้รับผลกระทบจากการปิดเมือง แต่ยอดขายกลุ่มอาหารกลับเพิ่มขึ้นเนื่องจากคนอยู่บ้านมากขึ้น จึงสั่งขนมทานเล่นมาสังสรรค์และทานเป็นของว่างระหว่างทำกิจกรรมต่างๆ อย่างไรก็ตาม หากเศรษฐกิจฟื้นตัวคาดว่ายอดขายทั้งเครื่องดื่มและอาหารจะกลับมาเพิ่มขึ้นในอนาคต
ผู้บริโภคตื่นตัวและหันมาให้ความสนใจในเรื่องสุขภาพกันมากขึ้น บริษัทมีการปรับกลยุทธ์ของกลุ่มธุรกิจเครื่องดื่มน้ำอัดลม โดยการลดขนาดประป๋องให้เล็กลง เพื่อให้ดึงดูดผู้ที่ต้องการดื่มครั้งละน้อยลง และการเปิดตัว Pepsi แบบไม่มีน้ำตาล เพื่อให้ทันต่อความต้องการของผู้บริโภคที่เปลี่ยนไป
ในความเป็นจริงหุ้นปลอดภัยไม่มีอยู่จริง (ขึ้นชื่อว่าหุ้นคือสินทรัพย์เสี่ยง) หุ้นปลอดภัยคือหุ้นที่สามารถทดทานต่อความไม่แน่นอนภายใต้สถานการณ์ในปัจจุบันซึ่งคือหุ้นในกลุ่ม Consumer Staples เพราะว่ามีรายได้ที่แน่นอน มีปัจจัยบวกในอนาคตจากการเปิดเมือง และปัจจุบันหุ้นมี Valuation ที่ไม่แพงและจ่ายปันผลสม่ำเสมอ
แนวโน้มการซื้อหุ้นคืนในอนาคต ที่ผ่านมาบริษัทมีการแจ้งว่าอาจมีการซื้อหุ้นคืนในอนาคตเพื่อบริหารทางการเงินให้เกิดประโยชน์สูงสุด ซึ่งแสดงให้เห็นถึงความแข็งแกร่งของกระแสเงินสดภายในบริษัท และส่งผลบวกต่อมุมมองของราคาหุ้นในอนาคต
Investor Tip:
Pepsico Inc. (PEP US) – หนึ่งในผู้นำอุตสาหกรรมเครื่องดื่มและขนมคบเคี้ยวชื่อดังระดับโลก ได้แก่ Pepsi, Lay’s, Doritos, Tostitos Cheetos และอื่นๆ อีกมากมาย จดทะเบียนซื้อขายในตลาดหลักทรัพย์ NASDAQ ประเทศสหรัฐอเมริกา ใช้ Ticker Code ในการซื้อขายว่า PEP US โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #PEPSI #Pepsico #PEP
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp